**Заявка**

**на участие в II туре олимпиады школьников**

**по истории и культуре Башкортостана**

|  |  |
| --- | --- |
| Ф.И.О. участника:Сайфутдинова Эльвина Юриевна |  |
| Класс: 8 |  |
| Тема научного проекта: «Халыҡ ижадында һыу образы» |  |
| Почтовый адрес, индекс участника : Зианчуринский район, с.Исянгулово, улица З.Валиди 13 |  |
| Ф.И.О. научного руководителя: Сагитова Алия Мавлитовна |  |
| e-mail научного руководителя : Sagitova.aliya@list.ru |  |
| Контактный телефон научного руководителя: 89373683242 |  |
| Наименование ОУ (полное и сокращенное название согласно Уставу ОУ): Муниципальное общеобразовательное автономное учреждение средняя общеобразовательная школа №2 с Исянгулово Зианчуринского района Республики Башкортостан, МОАУ СОШ №2 с.Исянгулово Зианчуринского района |  |
| Телефон руководителя ОУ: 8 (347 85) 2-10-12 |  |

«Башҡортостан Республикаһы Ейәнсура районы Иҫәнғол 2-се һанлы урта дөйөм белем биреү мәктәбе»

БашБбш«Башҡорт халыҡ ижадында һыу образы»

Эште башҡарҙы:

8-се класс уҡыусыһы

Cәйфетдинова Эльвина Юрий ҡыҙы

Ғилми етәксеһе:

Сәғитова Әлиә Мәүлит ҡыҙы

Иҫәнғол, 2017 йыл

Был хеҙмәттә һыу образының халыҡ ижадында тотҡан урыны тикшерелде. Хеҙмәт инеш, төп, йомғаҡлау һәм ҡушымтанан тора. Был эш уҡыусыларға тәғәйенләнгән.

**Маҡсат:** Башҡорт халҡында һыу һүҙенең ҡулланылышын күҙәтеү, һыу һүҙенең мәғәнәһен асыҡлау, был һүҙҙең халыҡ ижады әҫәрҙәрендә ҡулланылыуын күҙәтеү һәм һыуға һаҡсыл ҡараш тәрбиәләү

**Актуаллеге**: Бөгөнгө көндә тәбиғәтте һаҡлау иң көнүҙәк мәсьәләләрҙең береһе булып тора. Кешегә тереклек итеү өсөн иң кәрәклеһе – һыу. Кеше организмы 60-80% һыуҙан тора. Беҙҙең материктың дүрттән өс өлөшөн һыу тәшкил итә. Кеше һыуһыҙ өс көндән артыҡ йәшәй алмай. Һыуҙы ҡәҙерһеҙ тотоноу, бысратыу тәбиғәткә ҙур зыян килтерә.

**Бурыстар:** һыу һүҙенең мәғәнәһен башҡорт халҡының аңы, көнкүреше, донъяға ҡарашы аша асыу, һүҙлек байлығын арттырыу.

**Йөкмәткеһе:**

**Инеш** …………………………………………………………………………… 4

**Төп өлөш**

Килеп сығышы яғынан……………………………………………………………. 4

Башҡорт теленең аңлатмалы һүҙлегендә…………………………………………7

Башҡортса-русса һүҙлектә…………………………………………………………7

Һыуҙың кеше тормошондағы роле, файҙаһы…………………………………….8

Һыуға ҡарата тыйыуҙар……………………………………………………………8

Һүҙ мәҡәлдәрҙә һәм әйтемдәрҙә…………………………………………………9

Фразеологик берәмектәрҙә……………………………………………………….10

Ҡобайырҙарҙа………………………………………………………………………10

Һынамыштарҙа……………………………………………………………………..11

Йомаҡтарҙа………………………………………………………………………….12

Йолаларҙа…………………………………………………………………………..12

Әкиәттәрҙә………………………………………………………………………….12

Бәйеттәрҙә…………………………………………………………………………13

Ейәнсура районында аҡҡан йылғаларға арнап сығарылған таҡмаҡ-йырҙар….13

**Йомғаҡлау**…………………………………………………………………………15

**Ҡулланылған әҙәбиәт**………………………………………………………… 16

**Ҡушымта**

Һыу башлатыу йолаһы…………………………………………………………..17  
Ҡар һыуына барыу йолаһы......................................................................................18

Шиғырҙар………………………………………………………………………….21

**Инеш**

Һыуһыҙ ерҙә тормош юҡ икәнлеге бөтәһенә лә билдәле. Башҡорттар өсөн һыу һүҙе тереклек һәм йәшәү сығанағы менән бәйле. Юҡҡа ғына башҡорт ауылдары йылға буйҙарында урынлашмаған. Танышҡанда, әңгәмәләшкәндә “Ҡайһы ауылдан?” тип түгел, ә “Ҡайһы йылға һыуын һыулайһың?”- тип һорар булғандар. Башҡорт халҡы һыуҙы, шишмәне, һыу баштарын изгеләштергән, тимәк, уны бысратмаған. Ауыл ҡарттары һыу баштарында йөрөргә, бесән сабырға, мал көтөргә, һыу инергә, кер йыуырға һәм башҡа эштәрҙе башҡарырға тыйған. “Һыуға бысраҡ ырғытмағыҙ” – тигәндәр ололар. Хатта “Теге донъяла шул бысраҡты ауыҙыңа һалырҙар”,- тип тә ҡурҡытҡандар. Яр буйынан ҡом, балсыҡ алыу ҙа тыйылған. Һыу инеү, кер сайҡау урынын да өлкәндәр билдәләгән. Ҡыҙҙар һыуҙың үрге ағымында, малайҙар түбән яҡта ингән. Өлкәндәр көндөҙ һыу инмәгән. Һыу ингән урындың таҙалығына ла иғтибар иткәндәр. Керҙе һыу эсенә инеп сайҡатыу тыйылған. Һауыт менән алып, ситкә сығып сайҡатҡандар. Шунан йылғаға ағып төшмәҫлек ергә түккәндәр.

Элек башҡорттарҙа аш әҙерләү өсөн шишмә һыуы иң яҡшыһы тип һаналған. Ләкин шишмә һыуы булмағанда иртән иртүк алынған йылға һыуы файҙаланылған. Аҙыҡ әҙерләүҙә тотонолған һыуға төп талап – уның таҙа булыуы, ят тәм- еҫтең юҡлығы. Билдәле булыуынса, йылҡы малы теләһә ниндәй һыу эсмәй. Малдың ошондай ғәҙәтен белгән кешеләр ат эсмәгән һыуҙы файҙаланмаған. Сәй ҡайнатыр өсөн йомшаҡ һыу ҡулланылған. Киленгә һыу юлы күрһәтеү йолаһы бөгөнгә тиклем һаҡланған, ләкин уның әһәмиәтен күптәр белмәй. Борон ҡар һыуына барыу йолаһы ла булған. Һыуға бәйле һынамыштар халҡыбыҙҙың күҙәтеүсәнлеге хаҡында һөйләй. Йылғаларға арнап сығарылған йырҙар ҙа һыуҙың кеше тормошондағы ҙур ролен аңлата.

**Төп өлөш**

**Килеп сығышы яғынан**

Ф.Ғ.Хисаметдинованың “Мифологический словарь башкирского языка” һүҙлегендә “һыу” һүҙе дөйөм төрки һүҙенән килеп сыҡҡан тип аңлатыла.

**Һыу**. Вода; одна из стихий мироздания, источник жизни, средство очищения, но и вход, граница иного мира. *^ Ерҙән оло булмаҫһың, һыуҙан таҙа булмаҫһың* (погов.). – Не сможешь быть величественнее земли, чище воды. *Ут та бәлә, һыу ҙа бәлә, ут менән һыу булмаһа, тағы ла бәлә* (погов.). – И огонь – беда, и вода – беда, однако, если нет огня и воды – опять беда. Слово восходит к общетюркскому*sub~suv~suγ* ‘вода’.

Һыу эйәһе йылғала, күлдә йәшәй. Улар һәләк бай була. Үҙҙәренең йәшәгән еренә һыу төбөндәге бер таш аҫтындағы тишектән инәләр. Уларҙың бала-сағаһы ғына түгел, улар үҙҙәре лә һыуҙан сығып йүгерергә яраталар.

Һыу эйәһе ирле-ҡатынлы була. Кешене һыуға тарта. Батырырға булһа, тауышлана. Ҡатын ҡиәфәтендәге һыу эйәһе таң алдынан алтын тараҡ менән сәсен тарай, ти. Кеше өндәшһә – юҡ була ла ҡуя, ти.  
  
**Һыу ағымы**. Место, куда изгоняются духи болезней. *Ҡола яланға күс, һыуҙың ағымына күс* (из загов*.*). – Перейди в голую степь, перейди в течение воды (реки).  
  
**Һыу алыу**. Ритуальное набирание воды. *Ҡояш байығас һыу алырға ярамай. Шул ваҡыт һыу инәһе яҡын була, тота тиҙәр. Алырға тура килһә: «Ҡунаҡ төштө, ҡунаҡ төштө, һыу бир», – тип алырға кәрәк* (ЙФ). – После заката нельзя ходить за водой. Говорят, в это время мать воды может схватить. Если необходимо, то надо набирать воду со словами «гость приехал, гость приехал, дай воды».  
**Һыу анаһы** (среднеурал.). Дух воды, хозяйка воды. *Һыу анаһы Һылыубикә* (СФ). – Мать воды Сылубика. См. **Һыу эйәһе**.  
**Һыу атаһы**. Водяной, дух воды. *Һыу атаһы – Сөләймән.* (СФ). – Отец воды – Сулейман. См. **Һыу эйәһе**.  
**Һыу батшаһы**. Дух воды; *досл*. царь воды. См. **Һыу эйәһе**.  
**Һыу бабасы** (гайн.). Дух воды; *досл*. отец воды. См. **Һыу эйәһе**.  
**Һыу башлатыу**. Обряд показа воды невесте. *Килен билбауын сискән ҡыҙ икенсе көн таң менән еңгәһенә һыу башлатырға килә* (БХИ. Т. 1).*–* Девушка, которая развязывала кушак невесты, рано утром приходит на обряд «Показ дороги к источнику». См. **Һыуға башлау**.  
**Һыу зәхмәте**. Болезни, приставшие от воды. *^ Шишмә һыуына таңда барырға ярамай, һыу зәхмәте тейә, тиҙәр* (М.Рафикова). – За родниковой водой нельзя ходить ранним утром, может «коснуться» захмэт воды.  
**Һыу инәһе**. Божество, дух, покровительница источников; *досл*. мать воды.  
  
*^ Ер инәһе ерән һаҡал,/ Һыу инәһе һыуған һаҡал* (БМ). –  
  
Мать земли Рыжая борода,/ Мать воды Холодная борода.  
**Һыу инәһе сәскәһе**. Водяная лилия; мифологизированный цветок; *досл*. цветок матери (духа) воды. *^ Томбойоҡ сәскәһен һыу инәһе сәскәһе тип өҙөргә ҡушмайҙар ине* (З. Солтанғолова). – Водяную лилию считали цветком матери воды и запрещали рвать.  
**Һыу исемдәре.** Имена духа воды. *Һәр ваҡыт һыуҙың дүрт исемен әйтеп алырға: Вәсәҡҡәһем, Раббаһым, Шарабаһым, Тәһүрә* (ЙФ). – Когда набираешь воду, каждый раз надо произносить четыре имени воды: Васаккахим, Раббахым, Шарабахым, Тахура.  
**Һыу ҡыҙҙары.** Русалки. *Айҙың ун дүртендә ете төн уртаһында күл өҫтөндә һыу ҡыҙҙары сәстәрен тарай. –* Четырнадцатого числа месяца в полночь на поверхности озера русалки расчесывают волосы.  
**Һыу ҡыҙы**. Эпитет хозяйки воды. *Көмөш тешле Һыу ҡыҙы, һыу бир* (из загов.). – Хозяйка воды с серебрянными зубами, дай воды.  
**Һыу өшкөрөү**. Магический способ избавления от болезней с помощью нашептанной воды. *^ Тел-теш баҫһа, һыу өшкөрөп ҡойонғандар*. – От пересудов, сплетен, наговоров обливались нашептанной водой.  
**Һыу пәрҙәһе** (иргиз.). Мифическая занавеска воды. *Ҡояш байығас һыу пәрҙәһен яба икән, шуға кисен һыу алырға ярамай* (ҺҺФ). – Говорят, после заката вода закрывается занавесью, поэтому вечером нельзя брать воду.  
**Һыу саҡырыу** (иргиз.). Вызывание дождя; *досл*. вызывание воды. *Яуын яумаһа һыу саҡырабыҙ* (ҺҺФ). – Если долго нет дождей, проводим обряд вызывания дождя.  
**Һыу сарпыуы**. Болезни от воздействия духа воды.  
**Һыу сәсәге**. Ветряная оспа (ветрянка). *Һыу сәсәге сыҡһа, ярма менән тоҙ алып имләгәндәр*. – При ветряной оспе заговаривали с помощью крупы и соли.  
**Һыу ташыу**. Ходить по воду. В мифологии есть запреты, связанные с тасканием воды. *^ Төндә һыу ташыу сир килтерә.* – Нельзя таскать воду ночью, это приводит к болезни.  
**Һыу теләү** (танып.). Вызывание дождя; *досл*. вызывание воды. *Һыу теләп торһон тип элек һаҙҙың уртаһына мал башы ҡуйғандар*(БФ). – Чтобы регулярно шли дожди, на середину болота ставили череп.  
**Һыу тотоу**. Болезни, связанные с употреблением, купанием в незнакомой воде. По представлениям башкир, дух незнакомой воды просит подаяние*.* Поэтому перед купанием, употреблением воды в незнакомых источниках необходимо положить в речку, родник что-нибудь (монетку, нитки и т.д.). *Таныш булмаған йылғала кеше һыу инһә, эсһә, тәненә төрлө нәмә сыға. Уны һыу тотоуы тиҙәр. Йылға һыуын эсеп кешенең эсе ауыртһа, Һыу тотҡан, тиҙәр. Һыу тотмаһын тип, һыуға сәс, һүренте һалалар* (БИТК).*–* Когда у человека от речной воды болит живот, говорят «вода схватила». Чтобы «вода не схватила», перед тем как испить воду, в реку надо положить волос, нитку с одежды.  
**Һыу урлау**. Магический способ лечения от сглаза; *досл*. похищение воды *Ҡаты күҙле кешенең һыуын урлап күҙ тейгән баланы имләгәндәр*(БИТК).*–* Похитив воду у сглазившего человека, этой водой заговаривали ребенка от сглаза.  
**Һыу үгеҙе**. Дух воды. *Танып бер-бер артлы дүрт кешене алды. Һыу үгеҙе алды. –* Река Танып забрала друг за другом четырех человек. Дух, хозяин реки забрал. См. **Һыу эйәһе.**  
**Һыу хужаһы**. Дух, хозяин воды. *Ҡояш байығас алырға Һыу хужаһынан ғәфү үтенеп рөхсәт алып һыу алабыҙ* (БФ). – Чтобы набирать воду после заката, у духа, хозяина воды спрашиваем разрешения.  
  
**Һыу һалышыу**. Магический способ вызывания дождя.  
**Һыу һатыу**. Из свадебного обряда; *досл*. продажа воды.  
**Һыу һибешеү**. См. **Һыу һалышыу**.  
**Һыуһылыу**. Мифическая водяная красавица.  
**Һыу эйәһе**. Дух воды. Появляется в облике черноволосой женщины. *Һыу эйәһе ҡысҡырһа, кеше ала, тиҙәр* (БМ). – Говорят, если дух воды кричит, заберет человека.  
**Һыу юлы**. *^ Досл*. водяная дорога. *Һыу юлдарым оҙон булһын, ғүмеркәйем аҡҡан һыуҙай саф һәм таҙа булһын* (ЙФ).*–* Пусть мой водный путь будет долгим, а жизнь моя будет чистой, как проточная вода. См. **Һыуға башлау**.  
**Һыу юлы күрһәтеү.** Обряд показа невесте дорогу к источнику. *^ Киленгә һыу юлы күрһәтеү булды. Һыу алырға барғанда килен һыуға тәңкә ташлай ине* (БФ). – Раньше был обряд показа невесте дорогу к источнику. Невеста бросала в воду монету.  
**Һыуға ағыҙыу**. Ритуальное выбрасывание одежды больного ребенка в реку с целью избавления от болезни. *^ Күҙ тейһә, баланың кейемен өҫтөнән йыртып алып ауылдан түбән һыуға ағыҙалар* (С. Сәғитова). – При сглазе с ребенка срывают одежду и выбрасывают в реку ниже деревни.  
**Һыубикә**. Имя хозяйки воды. *Һыу эйәһе Һыубикә, һыу бир* (из загов.). – Хозяйка воды Хыубика, дай воды.  
**Һыуға башлау**. Обряд показа воды невесте.  
**Һыуға ҡарау**. Магический способ лечения ряда болезней. *^ Ағын һыуға ҡарап ултырһаң, сирең китә, тиҙәр* (Ғ. Суфьянова). – Говорят, если долго смотреть на течение, болезнь уходит.  
**Һыуға ташлау**. Магический способ вызывания дождя; *досл*. бросание в воду.  
**Һыуға һалыш**. См. **Һыу һалышыу.**  
**Һыуҙан ҡағылыу**. Заболеть от воды. *Мине һыуға ырғыттылар, ауырыным. Имсе әбей һыуҙан ҡағылған, тип таш менән имләне*. – Меня в шутку в воду бросили, заболела. Знахарка, сказав, что «болезнь пристала от воды», заговаривала с помощью камня.

**Башҡорт теленең аңлатмалы һүҙлегендә һыу һүҙенең түбәндәге мәғәнәләре бирелгән:**

1. Химик составы кислород һәм водородтан торған йылға, күл, диңгеҙҙәр яһаған үтә күренмәле төҫһөҙ шыйыҡлыҡ
2. Үҫемлек, кеше организмы күҙәнәктәре һәм төрлө ағзаларында була торған шыйыҡса
3. Төрлө еләк-емеш ҡайнатып яһалған һут
4. Шул төҫһөҙ шыйыҡлыҡтан торған йылға, күл, диңгеҙ
5. Яҙған, һөйләгән һүҙҙең кәрәкмәгән, әһәмиәтһеҙ өлөшө

**Башҡортса-русса һүҙлектә һыу һүҙенең тәржемәләре:**

1. **Һыу -** вода
2. Ағын **һыу** – проточная вода
3. Ауыҙ **һыу**ы ҡойолдо – слюнки потекли
4. Зәмзәм **һыу**ы – вода из священного колодца
5. Тере **һыу** – живая вода
6. Туфан **һыу**ы – всемирный потоп
7. **Һыу** буйы – очень длинный
8. **Һыу** кеүек белеү – знать на зубок
9. **Һыу** мейе – тупица, безмозглый
10. **Һыу** эйәһе – водяной

**Һыуҙың кеше тормошондағы роле, файҙаһы**

Һыу тыуҙыра, туйҙыра, таҙарындыра, дауалай ул. Һин һыуға ҡараған мәлдә унда тулы сағылаһың. Ул һине һәр саҡ күрә. Ҡәҙер итһәң генә ул һине тыңлай, шифайәт ебәрә, донъяңды гөл итә. Һыуҙы ала бел, тота, уға бурыс ҡайтара ла бел.   
 Һәр көн иртән тулы кәсә йә стакан менән һалҡын һыу эсергә кәрәк. Ил башына, ғаилә башлығына, үҙеңә һаулыҡ теләп, исемеңде әйтеп “бисмилләһир-рахмәнир-рахим” тип, аяғүрә тороп баҫып эсәһең. Тик яҡшы теләк теләйһең, һәр ағзаңа һаулыҡ юрайһың. Беҙҙең ата-бабанан, борондан килә был йола. Һыу һинең теләкте ишетә, шуға гел изге теләк, һүҙ, юрау әйт.   
  
**Һыуға ҡарата тыйыуҙар**

Ҡояш ҡалҡмайынса һыу алырға ярамай. Им-том итергә генә, дауаға алыу мөмкин. Ҡояш нуры төшмәгән һыу уянмаған була. Һыу алғанда “бисмилла” әйтеп, ипләп кенә, тыныс күңел менән алырға кәрәк. Уның күңеле, аҡылы бар.   
Ҡояш байығас, һыуға барырға, крандан ағыҙып алырға ла ярамай — һыу пәрҙәләнгән була, йоҡлай. Әгәр шулай тура килһә, һыуҙан рөхсәт алырға кәрәк. Әйтә торған һүҙе бар:   
Эй, Һыу инәһе!   
Әссәләмәғәләйкүм!  
Аҡбуҙатлы ҡунаҡ килгән,   
Самауырға һыу кәрәк!   
Һыу бир, “өлөшөм”, — тиермен!   
Йәки:   
Һыу инәһе! Һыу бир,   
Көндөҙ килеп булманы!

Төнөн һыу инеү ҡәтғи тыйыла.

Мунса һыуына кер йыумайҙар, юғиһә, кеше өлөшө хаҡына зыян килә йәки мал үрсемәй. Бер мунсала ике рәт йыуынырға ярамай. Бөтмәгән булһа, һыуҙың иҫкеһен түгеп, яңынан ташыйҙар.

“Һыу инер алдынан ҡапыл-ғара йүгереп, шабырлап барып керергә ярамай. “Әҙәм һыуы (тире) минән оло түгел”, ти икән һыу. Һыу инәһе асыулана, быуындан ала, ти. Ул бит һинән, минән, Әҙәм ғәләйһис-сәләмдән дә оло. Рәтен белеп һыу донъяһын ихтирам итеү кәрәк”. Тирҙе һыу яратмай. Туҡтап сәләм бир, тирең кипһен, күңелең ултырһын. Һыу “ризалығы” тип, тәүҙә бер бәләкәй таш, еп йәки томбойоҡ япрағы һалаһың:   
Һыу инәһе!   
Иҫәнлек-һаулыҡҡа,   
Таҙалыҡҡа һыу инәм,   
Мине тотма — шуны тот,   
Сир-сырхауымды йот! —   
тиһең. Бер бөртөк сәсеңде лә шулай һыуға саҙаҡа итеп һалып була”

**Һыу самаһын тот — шифалы булыр**  
  
 Мунсала йыуынғанда ла, бәләкәй сабыйҙы пакландырғанда ла, мәйет йыуғанда ла, кер сайҡағанда ла, иҙән йыуғанда ла һыу самаһын белеү кәрәк. Артығын тотонһаң, кейәһен (зыянын) күрәһең. Һәр ғәмәлдә пакланырға өс ҡаҙаҡ һыу етә. Мунса эйәһе: “Минең өлөшөмә керҙе”, — тип кешегә бошоноу ебәрә, ти.

Мунсала һәр бер сүмес һыуыңды үлсәп кенә алырға кәрәк. Доға уҡып исемеңде әйтеп: “Фәләндең өлөшө” тип ташҡа һыу һалаһың. Бер һалғанда бер йә өстө һалырға кәрәк. Таҡ һан булырға тейеш.   
Өлөшһөҙ сабынырға ярамай. Ҡойонғанда һыуға шөкөрана тип доға әйтергә кәрәк.   
Бисмилләһир-рахмәнир-рахим!   
  
Ҡайтҡас, мотлаҡ ауыҙҙы өс тапҡыр таҙа һыу менән сайҡаталар, сөнки эҫеләнгәндә ауыҙҙа төрлө насар бүленмә йыйыла.    
  
**Һүҙ мәҡәлдәрҙә һәм әйтемдәрҙә**

Егермеләгән мәҡәлдә осраны был һүҙ. Күп мәҡәлдәрҙә һыуға һаҡсыл ҡараш тәрбиәләнә: эсер һыуға төкөрмәйҙәр, һыуҙан пак булмаҫһың. Шул уҡ ваҡытта һыу ҡаза ла булыуы мөмкинлеге иҫтән сығарылмай: һыу яр емерә, һыу тулҡынланмай тормаҫ, һыу ҙа бәлә, ут менән һыу –телһеҙ яу.

1. Һыйлағанда **һыу** булһа ла эс.
2. Ашыҡҡан **һыу** диңгеҙгә етмәҫ.
3. Икмәк – илдән, **һыу** – күлдән.
4. **Һыу** тулҡынланмай тормаҫ.
5. Ағыр **һыу**ҙың ҡәҙере юҡ.
6. Ҡоро ерҙә **һыу** тормаҫ.
7. **Һыу** яҙып, май төшмәҫ.
8. **Һыу**ҙан пак булмаҫһың.
9. Һыуһағанға **һыу** бир.
10. **Һыу** күргәндең тәһәрәте бар.
11. **Һыу** түбәнгә ағыр, әҙәм үргә.
12. **Һыу**ҙа көмөш иремәҫ.
13. Эсәр **һыу**ға төкөрмәйҙәр.
14. Ут та бәлә, **һыу** ҙа бәлә, ут менән **һыу** булмаһа, тағы бәлә.
15. Таш күперҙе **һыу** алмаҫ.
16. **Һыу** бар ерҙә ут юҡ, ут бар ерҙә **һыу** юҡ.
17. **Һыу** сыҡҡан ерендә һөңгө буйы.
18. **Һыу һыу**ға ҡойор, **һыу** даръяға ҡойор.
19. **Һыу** яр емерә.
20. Ут менән **һыу** – телһеҙ яу.

**Фразеологик берәмектәрҙә**

Был һүҙҙең фразеологик берәмектәрҙәге мәғәнәләре төрлө-төрлө. Быны беҙ түбәндәге миҫалдар аша күрәбеҙ:

1. **Һыу** буйы – бик оҙон
2. **Һыу**ға батҡандай булыу – бөтөнләй күренмәҫ булыу
3. **Һыу**ға ташлаған таш һымаҡ - - кире ҡайтмаҫ булыу
4. **Һыу**ға төшкән тауыҡ кеүек – меҫкен хәлгә ҡалыу
5. **Һыу**ға һалыу – бушҡа ебәреү, әрәмгә сығарыу
6. **Һыу**ҙан ҡоро сығыу – ҡылған ғәйептән ҡотолоу
7. **Һыу** кеүек (белеү) – үҙеңдеке булмаған телде бик яҡшы белеү
8. **Һыу** кеүек (тотоноу) – аҡсаны, малды әрәм-шәрәм итеү
9. **Һыу** ҡапҡандай булыу – өндәшмәҫ булыу, бер һүҙ әйтмәү
10. **Һыу** мейе – бөтөнләй хәтерһеҙ булыу
11. **Һыу** һөлөгөндәй – бик матур, һылыу, бар ере килгән
12. **Һыу** эскеһеҙ булыу – ныҡ арыу, бөтөнләй хәлдән тайыу

**Ҡобайырҙарҙа:**

“Урал батыр” ҡобайырында Урал батырҙың һәм уның уландарының халыҡҡа изгелеге **һыу** табыу менән бәйле.

Уралдан тыуған ул булып,

Халыҡты **һыу**һыҙ ҡаңғыртып,

Батыр исеме күтәреп,

Һыу таба алмай

Тороу ирлек буламы.

Шулай уҡ Уралдың Йәншишмәнең һыуын үҙе эсмәй, ә тирә – яҡҡа бөркөүе һыуҙың көсөн күрһәтә.

Бер нисә көн уҙғас та

Ҡоҙғоно килде шау мән,

Ауыҙы тулы **һыу** мән.

Әсәм ҡанға төкөрттө, -

Барыһын дә терелтте.

Оҙаҡ ямғыр яумай торһа, **һыу һибешкәндәр**. Шулай уҡ ямғыр яуҙырыу өсөн берәй кешенең ҡаҙанын урлап, һыуға түңкәреү йолаһы булған. Ямғыр яуғас ҡына урландыҡты эйәһенә ҡайтарып биргәндәр.Яңғыҙ тирәккә һыу һибеп тә ямғыр яуҙырғандар.

**Төш юрағанда** бысраҡ һыу күрһәң мәшәҡәткә, ҡайғырыуға, таҙа һыу – ҡәнәғәтләнеү, ҙур ағын һыуҙы йөҙөп сыҡһаң- теләгеңә ирешерһең, төрлө шәрбәтле һыуҙар күрһәң, өндә һәйбәт була.

**Алғыштар**

**Өй ҡотлағанда:**

Бисмиллаһир-рәхмәнир-рәхим,

Шатлыҡлы булһын,

Эсе тулы аш**-һыу** булһын,

Бала-саға зар зыя ҡылһын – тигәндәр.

Боронғо бабаларыбыҙ һыуһыҙ ерҙән күсенгәндә алдан үгеҙ ебәрер булғандар. Һыуһаған үгеҙ ҡайһы ерҙә сапсына, һөҙгөләй, шул ерҙе соҡоһаң, һыу сығыр булған.

**Һынамыштарҙа**

Һынамыштар аша беҙ һыуҙың тәбиғәтте йәшелләндереүсе көс икәнлеген күрәбеҙ.

Яҙ күп **һыу**лы булһа, йәй күп үләнле була.

Мартта **һыу** аҡмаһа, апрелдә үлән үҫмәй.

Ҡайын **һыу**ы күп аҡһа, ямғырлы йәйҙе көт.

Яҙғы **һыу** тау емерер.

Март башында турғай эсерлек **һыу** булһа, яҙ иртә килер.

**Һыу тотҡанда**

Ят ерҙең һыуы ҡайһы бер кешеләргә эсергә ярамай: эсһә йәки йыуынһа тәненә юҡ-бар сыға. Шуны һыу тотоуы тиҙәр. Ят ерҙең һыуын файҙаланыуҙан элек өҫтөңдән сепрәк өҙөп һыуға ташларға кәрәк. Шунан һуң ғына былһыуҙы эсергә ярай.

**Йомаҡтарҙа**

Аҫты ла тишек

Өҫтө лә тишек

Уртаһында ут та **һыу**

Кәмә йөрөй, кәмә йөрөй,

Артынан һыу тама йөрөй. (ямғыр)

Утта янмай, **һыу**ҙа батмай. (боҙ)

Ҡалаһы бар, өйө юҡ

Диңгеҙе бар, **һыу**ы юҡ.(карта)

Тышта – тау,

Өйҙә – һыу. (ҡар)

**Йолаларҙа**

Киленгә һыу күрһәтеү йолаһы бөгөнгө көнгә тиклем йәшәп килә. Килен һыуҙы алып ҡайтҡанда түкмәҫкә тейеш. Матур баҫып, сайпылтмай ғына ҡайтһа, донъяһы татыу була, бәхетле йәшәй.

Ҡар һыуына барыу йолаһы ла үткәрелгән. Ҡар һыуы бик таҙа булған. Ҡар һыуын алып ҡайтҡас, ҡатын-ҡыҙҙар унан сәй ҡайнатҡан, бит, сәс йыуған. Әсәйҙәр был һыу менән балаларын ҡойондорған. Был һыу баланы күҙ тейеүҙән һаҡлай тигән ышаныу йәшәгән. Хатта боронғолар ҡар һыуын “зәм-зәм” һыуы тип йөрөткәндәр.

**Әкиәттәрҙә**

Әкиәттәрҙә үле һәм тере һыу булған. Тере һыу ярҙамында үлгән кешене терелткәндәр һәм мәңге үлемһеҙ иткәндәр. Батырҙар яуыз көстәрҙән (аждаһа, йылан, дейеү, иргәйел ҡарт) һыуҙы ҡотҡарғандар.

**Бәйеттәрҙә**

Аҫылбикәнең кәүҙәһен

Һыу төбөнән таптылар.  
Нәбиулла зимагурҙы

Баструкка яптылар.

**Ейәнсура районында аҡҡан йылғаларға арнап сығарылған таҡмаҡ-йырҙар:**

“Сит илдәрҙә йөрөп ят **һыу** эскәс

Йөрәккәйемә инде май йоҡмаҫ.

Нисә йылдар инде ситтә йөрөһәм дә

Йәмле **Һүрәм** һине онотмаҫ” (Исхакова Хәбибъямалдан)

“Һыуға ғына барып һыуҙар алдым

Һыу ғына алманым, әнкәй, көс алдым,

Тал сыбыҡтай булып буйға еткәс,

Ҡыуанманым, әнкәй, ҡыуарҙым” (Баймырҙына Бибикамалдан)

“Алдарым тамырлана,

Гөлдәрем тамырлана,

Һалҡын **һыу**ҙар эсһәм генә

Йөрәгем сабырлана”

**Таҡмаҡтар**

Һығылып **һыу**ҙар алған саҡта

Бөгөлә беләккәйем,

Ошо Һүрәм буйы ғына

Теләгән теләккәйем

Машиналар ҡысҡыралар

Астрахан юл буйында

Һин булмағас, йәндәр ҡайҙа

Ямашлы **һыу** буйында.

Ике һөлгөләр һуҡҡайным

Береһен **һы**уға ташланым.

Һөлгөләрем **һыу** буйланы

Күңелем һине уйланы.

Ҡаҙ ҡанаттарын һананым,

Ҡаҙ **һыу**ҙа ҡағынғанда.

Күҙ тултырып кемгә ҡарайым,

Өҙөлөп һағынғанда.

Алда әйтелеп кителгән йыр- таҡмаҡтар аша беҙ кешеләрҙең һағыш-уйҙарын һыуға ағыҙып ебәреүҙәрен күрәбеҙ.

**“Эйек буйы” йырынан**

Эйек **һыу**ы нисек икән?

Эйек **һыу**ҙары тымыҡ.

Эйек **һыу**ҙарында икәү

Уйнаһаҡ ине сумып.

**Йомғаҡлау**

Был хеҙмәтемдә мин һыу һүҙенең мәғәнәләрен өйрәндем, халыҡ ижады әҫәрҙәрендә һыу образын асыҡланым.

Башҡорт халыҡ ижадын өйрәнеү нигеҙендә халыҡтың һыуҙы 4 образда күреүен асыҡланым:

1)“һыуһыҙ ергә өй ҡорма, утһыҙ ергә ил ҡорма” мәҡәле аша һыуҙың йәшәү сығанағы булыуын ,

2)йылға-күлдәрҙә һыу эйәләре кеүек төрлө заттарҙың йәшәүе, һыуға ҡарата тыйыуҙар булыуы һыуҙың ике донъяны тоташтырып тороуы,

3) “һыу өшкөрөү, ысыҡ һыуы эсеү” кеүек им-томдар һыуҙың магик көскә эйә булыуын иҫбатлай.

4)Шишмә һыуында ҡойоноу, ямғыр аҫтында тороу һыуҙың таҙартыусы көс икәнен күрһәтә.

Башҡорт халыҡ ижады әҫәрҙәрен өйрәнеү менән бер рәттән бөгөнгө замандарҙа ижад ителгән шиғырҙар менән дә таныштым. Өлкән быуын шағирҙарыбыҙ ҙа йылға-һыуҙарыбыҙҙы һаҡларға, таҙартырға саҡыра.

Был эҙләнеү эше миңә тәрбиә биреү менән бер рәттән телмәремде лә байытырға ярҙам итте.

**Ҡулланылған әҙәбиәт**

1. Башҡорт теленең аңлатмалы һүҙлеге
2. Башҡортса-русса һүҙлек
3. Башҡорт халыҡ ижады. I том. Йола фольклоры. Өфө, 1995
4. Башҡорт халыҡ ижады. II том. Риүәйәттәр, легендалар. Өфө, 1997
5. Башҡорт халыҡ ижады. X том. Мәҡәлдәр һәм әйтемдәр. Өфө, 2006.
6. Башҡорт фольклоры концептосфераһы. Лингвокультурологик һүҙлек. Өфө, 2013
7. Башҡорт халҡының ауыҙ-тел ижады. С.Галин. Өфө, 2009
8. Башҡорт теленең фразеологик һүҙлеге. Өфө, 2006
9. Башҡорт мәҙәниәте. Тормош һабаҡтары. 5-се һәм 6-сы кластар. Өфө, 2012, 2011
10. Ф.Х.Ғәбәйҙуллина. Беҙҙең байрамдар. Өфө, 2004.
11. Хисамитдинова Ф.Г.Мифологический словарь башкирского языка.– М.: Наука, 2010. – 452 с. – ISBN 978-5-02-037580-2[Электронный ресурс] <http://do.gendocs.ru/docs/index-152983.html>.
12. Фольклорный архив Башкирского государственного университета: электронное научное издание
13. “Ейәнсурам – мөғжизәләр иле” , Иҫәнғол, 2014.
14. Марат Түләбаев. Үҫәргәндәр ере – Ейәнсура. Өфө, 2000.

**Ҡушымта**

**Һыу башлатыу йолаһы**  
  
 Килен төшкән көндө үтәлә был йола. Һыуға беренсе тапҡыр барғанда ҡыҙ (йәш килен) буш көйәнтә күтәрмәй. Буш көйәнтә менән биҙрәне бикәсе яурынына һала. Уларға ҡыҙҙар эйәрә. Уйын-көлкө менән баралар. Килен ауыҙына тәңкә ҡаба ла, өс рәт сайҡай, шунан төкөрә.  
Һыу алғанда:  
– Төшкән ерҙәремә ярайым,  
Эй, Хоҙайым, Раббыҡайым,  
Төшкән ерҙәремә таш булып батайым,  
Атай йортона кире ҡайтып,  
Уларҙы ҡайғы-хәсрәткә һалмайым!  
– тип доға ҡыла. Һыуҙы түкмәҫкә тырыша. Матур баҫып, сәпселдермәй генә килтерһә, “сәпсел­дермәй генә донъя көтә, донъяһы татыу була”, тиҙәр. “Ҡайҙа, үҙем күтәреп барам”, ти килендәше, буш көйәнтәне алып. Ҡыҙ ипләп кенә ҡулъяулыҡ йә яулыҡ бирә тегеңә.   
Килен һыуҙан ҡайтҡанда бик һынсыллап ҡарайҙар. Әгәр сайпылтмай, түкмәй-сәсмәй алып ҡайтһа, бәхетле йәшәйҙәр. Килен абынһа, яманлыҡ билдәһе, тиҙәр.   
Алып ҡайтҡан һыуҙан сәй ҡайнаталар. Сәй яһағанда тәңкә бирәләр.   
– Ҡоҙағый, әллә ниңә самауырҙың мороно боролмай! – тиҙәр. Шунан батмус, самауыр аҫтына тәңкә ташлайҙар. Сәй эскәндә бер нисә ҡоҙағый булырға тейеш.   
Килен булып төшкән кеше, биленә төшөрөп, камзулының тышынан ебәк бау бәйләп ҡуя. Билен быуып йөрөтә ул шулай. Йола ҡушҡанса. Кейәү ҡыҙға ҡушъяулыҡ бүләк итә. Еңгәләр ҡыҙҙы ҡушҡандан һуң таңдан мунсаға индерә. Унан сығыуға сөйгә ҙур таҫтамал элеп ҡуйыла, шуға һөртөнгәс, егет ике яҡ башына көмөш тәңкә бәйләй.   
Ҡыҙ кеше тәү башлап атай йортона ҡайтыр булһа, ҡунаҡҡа ире менән бергә генә бара. Яңғыҙ һис ярамай! Бер йылдан ғына ҡайтырға мөмкин атай йортона. Әгәр бер туҡтауһыҙ шулай йөрөһә, “түркенсәк килен” тип яманлайҙар. Ваҡытын белеп, йола буйынса ҡайтып килһә, “киленсәк килен” тип маҡтайҙар.  
Ҡыҙ биргән бүләк кейемде кейәү беренсе ҡушылғандан һуң кейеп ҡайта. Күстәнәстәр ҙә тотоп. Ҡоҙалар менән бергә ҡунаҡ булалар (егет яғынан), уларға ла бүләк һалалар.

**Ҡар һыуына барыу йолаһы**

**1-се ҡыҙ.** Ағалар ҡар һыуҙары,

Баҫалар баҫыуҙарҙы.

Йылғалар аша ярҙан,

Күләүек ҡала ҡарҙан.

**2-се ҡыҙ.** Ҡарҙар иреп бөткәнсе,

Йәйге һиллек еткәнсе,

Яҙғы ташҡын үткәнсе,

Ҡар һыуына барайыҡ,

Тәмен тәмләп ҡарайыҡ.

**1-се ҡыҙ.** Уңдырырмы игенде,

Туйҙырырмы илемде,

Болотлатып күгемде,

Ямғыр булып яуырмы?

Үләндәргә йән биреп,

Ер-әсәгә һеңерме?

Барлыҡ булған көс-ҡеүәтен

Тамырҙарға бирерме?

(Оло йәштәге инәй инә.)

**Инәй.** Һаумыһығыҙ, балалар!

**Бөтәһе.** Һаумы, инәй! Әйҙә, түрҙән уҙығыҙ!

(Бала-сағалар инәйҙе уратып ала, уны етәкләп, сәхнәнең түренә, һике уртаһындағы мендәрҙәр өҫтөнә ултырталар, ул доға ҡыла.)

**Инәй.** Йә, балалар, оло байрамға, Яҙһылыу байрамына йыйылғанһығыҙ икән. Аллаға шөкөр, көндәребеҙ матур тора. Имен-аман ҡар һыуын алып ҡайтып, самауырҙар ҡуяйыҡ, яҙ ҡоймағы ҡояйыҡ, табындарға ҡуяйыҡ.

**Балалар.** Инәй, һөйлә әле, ниндәй йола был? Ҡар һыуына ни өсөн барғандар?

**Инәй.** Борон-борондан беҙҙең Күбәләк ырыуы башҡорттары араһында тауға, ҡар һыуына барыу йолаһы булған. Һыуға апрель айында, ҡар ирей башлағас, барғандар.

**1-се ҡыҙ.** Ҡар һыуы бик файҙалы, тиҙәр. Ысынмы икән, инәй?

**Инәй.** Элек заводтар булмаған, төрлө химик матдәләр ҡулланылмаған. Баҫыуҙарға минераль ашламалар һибелмәгәс, ҡар һыуы бик таҙа булған. Һыу ала торған урынды ололар алдан билдәләп ҡуйған. Алып ҡайтҡас, ҡатын-ҡыҙҙар унан сәй ҡайнатҡан, бит, сәс йыуған. Был һыу баланы күҙ тейеүҙән һаҡлай тигән инаныу йәшәгән. Шуға ла әсәләр бәләкәй балаларын ҡар һыуы менән ҡойондорған. Боронғолар ҡар һыуын хатта «зәм-зәм һыуы» тип тә йөрөткән.

Кисә оло ағайҙарығыҙ ҡар һыуын алырлыҡ таҙа урынды билдәләп, ҡыҙыл таҫма таҡтылар. Егеттәр һыу юлын тапай торһондар, ә беҙ йырлап, уйнап алайыҡ.

(Егеттәр сығып китә. Балалар йырлай.)

Яҙ айҙары етте инде,

Урманға юл ярабыҙ.

Сәстәребеҙ оҙон булһын,

Ҡар һыуына барабыҙ.

Ҡушымта.

Ҡар һыуҙары, ҡар һыуҙары,

Ҡар һыуҙары ағалар.

Күҙ теймәһен ҡыҙҙарға,

Ҡар һыуына баралар.

Ҡар һыуҙары бик шифалы

Бит-ҡулдарҙы йыуырға.

Ҡар һыуҙары ярҙам итә

Сихыр-зәхмәт ҡыуырға.

(Егеттәр килеп инә.)

**Егеттәр.** Ҡыҙҙар, юл тапалды, һыуға барырға була!

**Инәй.** Ярай, ҡыҙҙар, имен-аман

Ҡар һыуына юллағыҙ.

Бисмилла, тип һыу алғанда,

Имен яҙҙар юрағыҙ.

**Еңгә.** Тулы силәгегеҙ сайпылмаһын,

Түгелмәһен бәхет-өмөттәр.

Ҡар һыуынан сибәрләнһен ҡыҙҙар,

Көс һәм ҡеүәт алһын егеттәр!

**3-сө ҡыҙ.** Ҡар һыуына барайыҡ,

Самауырҙар ҡуяйыҡ.

Яҙһылыуҙың зәм-зәм һыуын,

Сәйен эсеп туяйыҡ.

(Ҡыҙҙар йырлай-йырлай сығырға йыйына. Егеттәр уларҙың иңдәренә көйән-

тәләрен һала. Өйҙә ҡалған балалар түңәрәкләп ултыра.)

**Инәй.** Әйҙәгеҙ, балалар, еңгәләрегеҙ ҡоймаҡ ҡойғансы, халҡыбыҙҙың һынамыштарын барлайыҡ.

**Балалар.** Әйҙәгеҙ, әйҙәгеҙ.

**Инәй.** •Яҙ ҡуҙғалаҡ күп булһа, (ҡыш йылы килә.)

•Ҡайын һуты күп булһа, (йәй ямғырлы килә.)

•Май айы һыуыҡ булһа, (иген уңа.)

**Инәй**. Һай, афарин, балалар! Бигерәк күҙәтеүсән икәнһегеҙ!

**4-се ҡыҙ.** Инәй, мин йомаҡ та беләм. Ҡояйыммы?

**Инәй.** Йомағыңды ҡой, балам. Ә беҙ тыңлап ҡарайыҡ, яуабын да табайыҡ!

**4-се ҡыҙ.**

Мин бында, тип ниндәй сәскә Нурлана ҡар өҫтөндә? Тик ғүмере ҡыҫҡа уның, шиңә аҙна эсендә.

**Балалар.** Умырзая, умырзая!

**1-се ҡыҙ.**

Боҙмайынса йоланы:

Гөрһөлдәне, иланы.

Йылмайып, көлөп алды,

Төҫлө көйәнтә һалды.

**Балалар.** Яҙғы ямғыр, күк күкрәү, йәйғор.

**Инәй.** Дөрөҫ, дөрөҫ. Бигерәк белемлеһегеҙ инде, балалар.

(Тулы биҙрәләрен күтәреп, ҡыҙҙар ҡайтып инә. Егеттәр уларға ярҙам итә.)

**Инәй.** Иншалла, бәрәкалла!

Ҡар һыуҙарын алып ҡайтҡас,

Самауырҙар ҡуяйыҡ;

Күҙ теймәһен үҙебеҙгә,

Бит-ҡулдарҙы йыуайыҡ,

Бәхет-шатлыҡ юрайыҡ.

Иншалла, бәрәкалла!

(Балалар ҡар һыуын тәмләй.)

**2-се ҡыҙ.**

Ярмаланған ҡар – шифалы,

Ҡыҙҙар, йыуайыҡ битте.

Шау-гөр килгән тәбиғәткә

Саздар йырлар саҡ етте.

**3-сө ҡыҙ.**

Яҙҙар килде, ҡояш көлә.

Бөтә йәнлек ҡыуана.

Ҡыҙҙар ҡар һыуына сығып,

Күңел аса, йыуана.

**Еңгәләр.** Инәй, балалар! Ҡоймаҡ ҡойолдо, самауыр түргә ҡуйылды, әйҙәгеҙ, хәҙер ҡар һыуынан әҙерләнгән сәйҙе тәмләп ҡарайыҡ. Барығыҙ ҙа түрҙән уҙығыҙ.

(Кисәне дауам итеп, яҙ тураһында йыр йырлайҙар, шиғыр һөйләйҙәр, уйын уйнайҙар. Сценарийҙа Р. Солтанова шиғырҙары, йырҙары ҡулланылды.)

**Шиғырҙар**

**Ҡаҫмартыма мәңге рәхмәтлемен**

Ҡаҫмартҡайым аға боролоп-боролоп,

Һыуын ҡоя мәшһүр Һаҡмарға.

Шифа һыуҙан ауыҙ итер өсөн

Һағынып ҡайтам тыуған яҡтарға.

Һыу буйына төшһәм, ҡаршы ала

Башын эйеп ғорур тирәктәр.

Ул тирәктәр бала сағымдан уҡ

Тамыр йәйгән минең йөрәктә.

Беҙ, малайҙар, ташҡын ҡайтмаҫ элек,

Шашып һыу инәбеҙ йылғала.

Бирешмәнек, тештәр тешкә теймәй,

Тәндәр ҡына төҫлө булһа ла.

Талдан һөҙгөс яһап йылға гиҙҙек,

Һыуға сумдыҡ, ҡомда уйнаныҡ.

Ниндәй бәхетле мәл – был бала саҡ,

Ваҡыт үткәнен дә тойманыҡ.

Сәлимйән Ғүмәров.

**Һыусыҡҡан шишмәһе**

Эй, Һыусыҡҡан шишмәһе.

Һин бит һыуҙар инәһе.

Өҫкәлек тә, Эйек тә

Миңә шулай тип әйтә.

Эй, Һыусыҡҡан шишмәһе,

Һин тәңренең тиҫбеһе.

Мәңге мәлде һанаусы,

Хисте һиҙгер аңлаусы.

Эй, Һыусыҡҡан шишмәһе,

Һине кем һуң эсмәне?

Минең шикелле ятып

Ҡуҙлы тулҡынын тартып.

Аҡ, Һыусыҡҡан шишмәһе,

Изге сүрәңде уҡып.

Һин хистәрҙең Мәккәһе,

Мәл сихырлығын татып.

Килермен әле һиңә

Ҡыш, Һыусыҡҡан шишмәһе.

Үҙеңде илгә тиңә

Хуш, Һыусыҡҡан шишмәһе. (Мәхмүт Һибәт)

**Ҡасим шишмәһе**

Маяҡ тауҙа, ҡайын ҡолҡаһында

Иртә-кисен берәү ер ҡаҙа.

Ахыр сиктә ҡоҙоҡ уртаһында

Һыу урғыла – һалҡын, тап-таҙа.

Маяҡ тауҙан тауыш-тынһыҙ ғына

Ағып төшә шишмә үҙәнгә,

Тулҡынланып ҡуя сабыр ғына –

Серен һөйләй тыңлай белгәнгә.

Кеше ғүмере төрлө булған кеүек,

Шишмәләр ҙә төрлө яҙмышлы:

Ҡайһы ҡулый, була йылға кеүек

Көр тауышлы, ҡайһы – һағышлы.

Ҡай бер кеше йондоҙ сатҡыһындай

Күңелдәргә һыҙып эҙ һала.

Берәүҙәре ялан ҡамғағындай

Ел иҫкәндә эҙһеҙ юғала.

Ә берәүҙәр ихлас күңел һалып,

Яңы шишмәләргә юл һала.

Ундайҙарҙан, даны булмаһа ла,

Мәңгелеккә изге эш ҡала.

Шаһивилдан Иҙрисов

**Һаҙшишмә**

Һаҙшишмәкәй, әйтсе, нисә йылдар

Үҙәнеңдән тынмай һыу аға.

Ер аҫтынан ярып үҙеңә юлдар,

Ынтылаһың яҡты донъяға.

Һаҙшишмәкәй, һинән нисә йылдар

Йәш килендәр башлап һыу ала.

Һандуғастар һайрап атһа таңдар,

Һылыу ҡыҙҙар һиңә юл ала.

Һаҙшишмәкәй, һиңә тәбиғәт тә

Барлыҡ гүзәллеген күсергән.

Шатлыҡтарын, барлыҡ ҡайғыларын

Һинең менән бергә кисергән.

Тимерғәли Исламов